สวัสดีค่ะ ขอสอบถามปัญหาหน่อยค่ะ พอดีดิฉันมีประจำเดือนวันที่15-17 มีเพศสัมพันธ์ วันที่ 19 ถุงยางแตก จะมีโอกาศตั้งครรภ์หรือเปล่าคะ แล้วถ้ามีโอกาศจริง ในเดือนต่อไปดิฉันต้องกินยากดซีสต์ วันที่1-10 ของทุกเดือน เพื่อให้ซีสต์ไม่กลับมาเป็นอีก ประจำเดือนจะมาปกติหรือเปล่าคะ จะส่งผลต่อมดลูกหรือไม่คะ
สวัสดีค่ะ การที่มีเพศสัมพันธ์ โดยทั่วไป ถ้ามีการหลั่งใน ถือว่าเพิ่มความเสี่ยงต่อการเกิดการตั้งครรภ์ได้ค่ะถ้าพิจารณาวันตกไข่ คือ ถ้ายิ่งตรงกับช่วงที่ฝ่ายหญิงมีการตกไข่ ถือว่าจะมีความเสี่ยงเพิ่มขึ้นค่ะ ซึ่งในกรณีนี้ อาจลองนับเเบบวิธีนับหน้า 7 หลัง 7 หรือระยะปลอดภัย ที่โอกาสในการตั้งครรภ์ต่ำแต่จะต้องเป็นในกรณีที่มีรอบเดือนที่มาสม่ำเสมอ คือมาทุก 28-30 วันดังนั้น ถ้านับวันเเรกคือ 15 ดังนั้น วันที่ 19 ก็อาจอยู่ในระยะปลอดภัยได้ เเต่อย่างไรก็ตามวิธีนี้ความเเม่นยำต่ำ เเละอาจเกิดการตั้งครรภ์ได้แม้ในระยะปลอดภัยทั้งนี้ การรับประทานยาเพื่อกดการกลับมาของซีสต์ อาจต้องดูก่อนค่ะว่าเป็นซีสต์ชนิดไหน เนื่องจากซีสต์มีหลายแบบ บางชนิด เช่น ชอคโกแลตซีสต์ เเบบนี้การตั้งครรภ์จะยิ่งทำให้ซีสต์ดีขึ้นค่ะ ดีกว่าการรับประทานยาเพื่อกดค่ะส่วนยาที่ใช้ ต้องดูก่อนค่ะว่าเป็นยาอะไร เนื่องจากบางฮอร์โมน อาจส่งผลกระทบการเจริญเติบโตของตัวอ่อนได้ค่ะ ดังนั้น กรณีที่ไม่แน่ใจเช่นนี้ ควรรอให้ประจำเดือนมาก่อน เเล้วค่อยเริ่มรับประทานยา หรือนำยากลับไปปรึกษาสูตินรีเเพทย์ที่เป็นคนจ่ายยาว่ามีผลกระทบต่อการตั้งครรภ์ในระยะเเรกหรือไม่ค่ะ ถ้าไม่มีสามารถรับประทานได้ค่ะ